fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Pikkukahveli palasi terveenä! | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Pikkukahveli teki tasapainoisen ja vakuuttavan voittojuoksun sunnuntaina Ylivieskassa. Kilpailu oli 13-vuotiaalle oriille merkittävä, sillä hevonen teki paluun kahdeksan kuukauden mittaiselta tauolta.
Pikkukahveli jäi sairaslomalle viime kesäkuun Jyväskylän ennätysjuoksunsa 21,4ake jälkeen. Hevosella todettiin hankosidevamma. Kun vielä luotto-ohjastaja Esa Holopainen loukkaantui heinäkuussa ja joutui reilun neljän kuukauden sairaslomalle, oriin kilpailutauko venähti.
Sotkamolainen omistaja-valmentaja Reijo Heiskanen tunnustaa olleensa yllättynyt oriinsa juoksusta, vaikka hevonen on ollut kotona paremman oloinen.
”Se on ollut niin rauhallinen, että arvelin, onko se tervekään”, Reijo kertoo miettineensä ennen Ylivieskan reissua.
Voittoa enemmän hän iloitsee, että hevonen palautui kisasta hyvin eikä vammasta ole tietoakaan.
”Maanantaiaamuna hevonen oli terve ja se oli virkeä. Kaikki jalat olivat kylmät eikä niissä ollut mitään näkyvää”, Reijo kertoo tyytyväisenä.
Uutta Pikkukahvelin otteissa oli se, että se tyytyi sunnuntaina selkäjuoksuun Mauri Jaara ohjaksissaan. Oriin juoksijanuralla on käynyt useamman kerran, että se ei ole kelpuuttanut vetoapua vaan on lähtenyt väkisin pyrkimään toisista ohi eli niin sanotusti rylläämään. Ori on sitten lähtenyt laukalle, kun kuski on yrittänyt hillitä hevosta.
”Onko jo ikä tehnyt tehtävänsä?” Reijo Heiskanen naurahtaa.
Hän itse muistuttaa, että Pikkukahveli on laukannut lähes puolessa lähdöistään. Perussyyksi valmentaja uskoo hevosen äärettömän innon ja ettei se tahdo antaa millään periksi. Myös pienet ärsykkeet ovat olleet herkälle hevoselle kiusallisia.
”Ylivieskassa se jätti varikkoportin unholaan eikä lähtenyt varikolle kääntämään. Toisinaan jos varikolta näkyy auto, niin ohjakset löystyvät”, Reijo paljastaa hevosen vinkeitä ja sanoo Pikkukahvelia tunteella ajettavaksi hevoseksi.
Hyvää paluukisassa oli myös se, että ”vanhan kansan vaihtoaskeleet” olivat startista jääneet pois.
Pikkukahvelin harjoitusten peruskauraa: kesällä järvessä kärryillä ajoa ja talvella reellä umpihangen halkomista. Kuva: Pertti Granqvist/Sotkamo-lehti
Kuntoa järvestä ja hangesta
Kilpailutauon aikana Pikkukahveli on kuntoutunut järvessä kärryä vetäen. Hevonen on porskuttanut mielellään hiekkapohjaisissa rantavesissä ja matalassa vedessä sitä pystyy vaikka hiittaamaan.
Varsinaiseen uittamiseen veneellä tarvittaisiin aina toinen käsipari avuksi, siksi kärryajo puoltaa yksinvalmennusta. Hevosensa tuntien Reijon mukaan vene saattaisi tulla uintitreenin jälkeen syyhkänä suoraan kuivalle kankaalle!
Kun lumet tulivat, valmentaja on valjastanut oriinsa reen eteen ja suunnannut harjoitusreittinsä umpihankeen metsään ja Nuasjärven jäälle.
Toipumis- ja harjoittelutauko on tehnyt Turon ja Rillan Kuvan jälkeläiselle hyvää.
”Se on ollut kotona rauhallisempi. Sitä pystyy ohjaksista säätelemään toiveiden mukaan”, Reijo kehuu hevosensa ajettavuutta.
69 vuotta täyttänyt hevosmies ajelisikin hevosellaan mieluiten kotimaisemissaan kuin kilpailumatkoilla.
”Tympäisee nuo ajomatkat. Olen kuin pikkulapset, sillä 50 kilometrin jälkeen leukaperät ovat kipeät haukottelusta ja 100 kilometrin jälkeen on pysähdyttävä”, sotkamolainen kuvaa tuskaista matkantekoaan. Monesti valmentaja saa taivaltaa matkansa yksinään, sillä totoa pelataan yhä enemmän kotisohvalla tietokoneen välityksellä kuin ravikatsomossa.
”Ei lähdetä kaveriksi mukaan vaikka hotellit tarjoaisi”, Reijo Heiskanen kertoo lähtökynnyksestä.
Pikkukahveli teki ensiesiintymisensä kuninkuusraveissa toissa vuonna Turussa. Viime kesän Vermon kisa jäi väliin hankosidevamman takia.
Nyt kun vamma näyttää voitetulta, katse on käännetty kohti Rovaniemen ensi kesän kuninkuusraveja. Kuninkuusravit ovat Reijo Heiskasen mukaan jokaisen suomenhevosen omistajan tavoite ja toive.
”Ainahan se mielessä on. Millään muulla ei ole väliä”, hän vakuuttaa.
Pikkukahveli nähtäneen seuraavan kerran tositoimissa 9.3. Jyväskylän Killerillä. Kuva: Pertti Granqvist/Sotkamo-lehti
← Suomenhevonen on kuin viini – paranee vanhetessaan
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: